Geen borgtog vir Deacons se huiswerker | Netwerk24
Geen borgtog vir Deacons se huiswerker
Deur Marietie Louw-Carstens 13 Oktober 2020 12:23
Landdros Janine Ungerer het die vermeende moordenaars van Lizette Deacon (55) van Polokwane en haar ma, Hettie (79), borgtog geweier.
Sophie Mmako (51) en Casper Mudau (35) sal agter tralies bly totdat hulle weer op 30 November in die plaaslike landdroshof verskyn.
Die Deacons is op Donderdag 10 September vroegaand in hul meenthuis in die woonbuurt Welgelegen oorval en met messe gesteek.
Mmako, glo die baasbrein agter die moorde op die bekende sakevrou Lizette en haar ma, het 24 jaar lank vir Hettie gewerk en was volgens die staat se betooghoofde kwaad oor haar betaling toe sy tydens die Covid-19-inperking nie kon werk nie.
Die ander beskuldigdes, Advance Amid (30) en Lazarus Mahlo (41), Mmako se kêrel, het nie om borgtog aansoek gedoen nie.